Sucha Beskidzka
Sucha Beskidzka (kuni 1961. aastani Sucha) on linn Poolas Väike-Poola vojevoodkonnas, Sucha maakonna halduskeskus. Sucha Beskidzka asub Krakówi kesklinnast ligikaudu 44 km edelas Skawa jõe ääres. Asulat on ürikutes esimest korda mainitud 1405. aastal. Linnaõigused sai Sucha 1896. aastal. Sucha Beskidzka on mägiturismi- ja talispordikeskus. Suchas on sündinud juudi päritolu Ameerika Ühendriikide filmilavastaja, stsenarist ja filmiprodutsent Billy Wilder (Samuel Wilder) (1906–2002).